b'\n_START_ARTICLE_\nNoul Wales de Sud\n_START_SECTION_\nGeografie\n_START_PARAGRAPH_\nNoul Wales de Sud este situat pe coasta sud-estic\xc4\x83 a Australiei, cu zone \xc3\xaentinse de \xc8\x99es \xc3\xaen partea de vest, cu mun\xc8\x9bii de coast\xc4\x83 Great Dividing Range \xc8\x99i lan\xc8\x9bul muntos New England \xc3\xaen nord. \xc3\x8en centru se g\xc4\x83sesc mun\xc8\x9bii Blue Mountains, aici fiind cel mai \xc3\xaenalt munte din Alpii Australieni, Mount Kosciuszko (2.230 m) situat \xc3\xaen sudul masivului. Suprafa\xc8\x9ba statului este de 802.000 km\xc2\xb2, ceea ce reprezenint\xc4\x83 triplul suprafe\xc8\x9bei Marii Britanii.\n_START_SECTION_\nPopula\xc8\x9bia\n_START_PARAGRAPH_\nMajoritatea popula\xc8\x9biei const\xc4\x83 ca origine din europeni care au sosit \xc3\xaen secolul al XVIII-lea. O treime din popula\xc8\x9bia Australiei tr\xc4\x83ie\xc8\x99te aici, av\xc3\xa2nd o densitate mai mare \xc3\xaen regiunea Sydney \xc8\x99i regiunea de coast\xc4\x83. Cea mai mare parte din num\xc4\x83rul aborigenilor tr\xc4\x83iesc aici \xc8\x99i statul Queensland.\n_START_SECTION_\nEconomia\n_START_PARAGRAPH_\nNoul Wales de Sud este cel mai important stat al Australiei din punct de vedere economic. Z\xc4\x83c\xc4\x83mintele de minereuri de plumb, c\xc4\x83rbune, cupru, zinc, argint, aur \xc8\x99i alte z\xc4\x83c\xc4\x83minte de minereuri. Un rol important \xc3\xael joac\xc4\x83 \xc8\x99i cre\xc8\x99terea ovinelor, bovinelor, de asemenea viticultura \xc3\xaen valea Hunter-Valley. \xc3\x8en regiunea Sidney, Newcastle \xc8\x99i Wollongong sunt cele mai importante regiuni industriale, din aceast\xc4\x83 cauz\xc4\x83 o treime din popula\xc8\x9bia Australiei tr\xc4\x83ie\xc8\x99te \xc3\xaen acest stat.\n_START_SECTION_\nIstoric\n_START_PARAGRAPH_\nRegiunea a fost descoperit\xc4\x83 \xc3\xaen anul 1770 de exploratorul englez James Cook (1728 - 1779) fiind \xc3\xaentemeiat\xc4\x83 prima colonie britanic\xc4\x83, care azi apar\xc8\x9bine, ca de altfel \xc3\xaentreaga Australie, coroanei britanice. \xc3\x8en anul 1911 este separat mai \xc3\xaent\xc3\xa2i de statul Queensland, iar ulterior de Australian Capital Territory (cu capitala la Canberra).'